COORDONAT : COORDONAT:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

Andrei Pavaloi, Alina Tabacari

Șef adjunct al DGETS Șef – interimar al DGCPC

**REGULAMENTUL**

cu privire la organizarea și desfășurarea concursului de acordare

a Premiului municipal de merit a elevilor din instituțiile de învățământ secundar ciclul I, II, extrașcolar, sport și din instituțiile de învățământ artistic extrașcolar

**Capitolul I**

**DISPOZIȚII GENERALE**

* 1. Prezentul Regulament stabileşte modul de organizare şi desfăşurare, precum şi

condiţiile de participare la Concursul pentru Premiul municipal de merit a elevilor din instituțiile de învățământ secundar ciclul I, II, extrașcolar, sport și din instituțiile de învățământ artistic extrașcolar (în continuare Regulament).

* 1. Concursul pentru Premiul municipal de merit (în continuare Premiul municipal de merit) a elevilor din instituțiile de învățământ secundar ciclul I, II, extrașcolar, sport și din instituțiile de învățământ artistic extrașcolar este o activitate anuală de bilanț instituită de comun acord de către Direcția generală educație, tineret și sport (în continuare DGETS) a Consiliului municipal Chișinău și Direcția generală cultură și patrimoniul cultural al Consiliului municipal Chișinău (in continuare DGCPC).
  2. Prezentul Regulament este elaborat în conformitate cu prevederile Codului Educației al Republicii Moldova nr. 152 din 17.04.2014, Legii nr.133 din 08.07.2011 „Privind protecția datelor cu caracter personal” cu modificările corespunzătoare.
  3. Premiul municipal de merit se acordă anual în scopul stimulării și promovării elevilor și tinerilor capabili de performanțe înalte la învățătură și în domeniile arte, cultură și sport.
  4. Premiul municipal de merit se acordă elevilor din instituțiile de învățământ secundar ciclul I și II, instituțiile de învățământ extrașcolar, instituțiile de învățământ artistic extrașcolar, sport, private care intră în subordinea Direcției generale educație, tineret și sport și a Direcției generale cultură și patrimoniul cultural pentru rezultate foarte bune la învățătură, precum și la olimpiadele școlare, competiții sportive, concursuri municipale, naționale și internaționale.
  5. Premiul municipal de merit se acordă prin concurs de dosare. Dosarele înaintate la concurs sunt analizate de către Comisia de evaluare a dosarelor

formată din șapte membri. Fiecare direcție implicată își formează Comisia direcției.

Prin urmare DGETS evaluează dosarele parvenite de la instituțiile de

învățământ secundar ciclul I, II, extrașcolar și sport și DGCPC evaluează

dosarele candidaților de la instituțiile de învățământ artistic extrașcolar.

1.7. Componența nominală a Comisiei de evaluare a dosarelor este aprobată prin

ordinul șefului DGETS și a șefului DGCPC activând conform atribuțiilor

stipulate în prezentul Regulament (cap. IV ).

* 1. Lista nominală a deținătorilor Premiului de merit municipal urmează a fi

validată de către Comisia de validare, constituită din reprezentanții

Consiliului municipal Chișinău și aprobată prin Dispoziția Primarului General

al mun. Chișinău.

**Capitolul II**

**ORGANIZAREA CONCURSULUI**

2.1. Concursul se organizează anual. Premiul se oferă pentru anul precedent de

studii.

2.2. Etapele de desfășurare a concursului:

* ***Etapa I:*** 25 - 31 august – inițierea concursului prin publicarea Regulamentului cu privire la organizarea și desfășurarea Concursului pentru Premiul municipal de merit, pe pagina web a DGETS [www.chisinauedu.md](http://www.chisinauedu.md) și pagina de Facebook a DGCPC.
* ***Etapa a II-a***: 03 - 20 septembrie – prezentarea la DGETS, DGCPC a dosarelor pentru concurs (pe suport de hârtie);
* ***Etapa a III-a***: 20-23 septembrie instituirea Comisiei de evaluare a dosarelor, evaluarea dosarelor, conform fișei de evaluare, ;
* ***Etapa a IV-a***: 26-30 septembrie - ședința de totalizare a Comisiei de evaluare a dosarelor;
* ***Etapa a V-a***: 05-10 octombrie – anunțarea rezultatelor concursului.

2.3. Informația cu privire la inițierea, organizarea și desfășurarea concursului „Premiul de merit municipal”, precum și lista învingătorilor va fi plasată de către organizatori pe site-urile oficiale ale instituțiilor abilitate: [www.chisinauedu.md](http://www.chisinauedu.md), pagina de Facebook al DGETS și a DGCPC.

2.4. Dosarele pentru participare la concurs vor fi prezentate la DGETS și la DGCPC (format hârtie), în conformitate cu cerințele specificate în compartimentul III din prezentul Regulament, până la data de 20 septembrie, anul în curs. Termenul de prezentare a dosarelor poate fi modificat la decizia organizatorilor.

2.5. Dreptul de a înainta dosare ale candidaților pentru Premiul municipal de merit îl au instituțiile de învățământ secundar ciclul I, II, instituțiile de învățământ

extrașcolar și instituțiile de învățământ artistic extrașcolar și sport precum și instituțiile private care intră în subordinea Direcției generale educație, tineret și sport și a Direcției generale cultură și patrimoniul cultural.

2.6. Consiliul profesoral din instituția de învățământ studiază documentele prezentate de către solicitanți, în conformitate cu cap. III, pct. 3.2 al prezentului Regulament, selectează candidatura, consemnând hotărârea prin proces verbal.

2.7. Același dosar poate fi depus la un singur domeniu de performanță: învățământ secundar, învățământ extrașcolar, învățământ artistic extrașcolar sau sport.

2.8. Dosarele pentru participare la concurs sunt depuse de către administrația instituției de învățământ în care studiază candidatul.

**Capitolul III**

**CONDIȚII DE PARTICIPARE ȘI PREZENTARE A DOSARELOR**

3.1. Concursul pentru Premiul municipal de meriteste organizat pentru:

3.1.1 *Elevii din instituțiile de învățământ secundar ciclul I și ciclul II și sport din municipiul Chișinău care întrunesc următoarele criterii:*

* sunt elevi din clasele a V-a-a XI-a, care au obținut, în anul precedent de studii, media anuală mai mare de 9,5 (nouă întreg și cinci) la toate disciplinele școlare;
* sunt deținători ale diplomelor de gradul I, II şi III la olimpiadele și concursurile la disciplinele școlare, concursurile extrașcolare, competițiile sportive de diferit nivel, organizate de Direcția generală educație, tineret și sport, Direcția generală cultură și patrimoniul cultural, Ministerul Educației și Cercetării al Republicii Moldova în anul precedent de studii.

3.1.2 *Elevii din instituțiile sportive din municipiul Chișinău care întrunesc următoarele criterii:*

* sunt elevi din clasele a V-a, a XI-a, care au obținut performanțe deosebite în domeniul sport în anul calendaristic precedent<
* deținătorii locurilor de gradul I (întâi) – VIII (opt) la campionatele europene (seniori și juniori);
* deținătorii locurilor I (unu) – III (trei) la Universiada mondială;
* deținătorii locurilor I (întâi) – VI (șase) la Cupa mondială (seniori și juniori);
* deținătorii locurilor I (întâi) – II (doi) la campionatele mondiale și olimpice pentru tineret;
* deținătorii locului I (unu) la campionatele europene pentru tineret;
* deținătorii de dublu campioni de locul I (întâi) la campionatele Republicii Moldova (seniori și juniori);
* *deținătorii locului I (întâi) la campionatele municipale*

3.1.3 *Elevii din instituțiile de învățământ extrașcolar din municipiul Chișinău care întrunesc următoarele criterii*:

* sunt elevi din clasele a V-a, a XI-a;
* deținătorii locurilor I (întâi), II (doi) și III (trei) la festivaluri/concursuri internaționale în anul precedent de studii.
* deținătorii locurilor I (întâi) și II (doi) la expoziții/concursuri naționale în anul precedent de studii.
* deținătorii locurilor I (întâi) la expoziții/concursuri municipale organizate de DGETS în anul precedent de studii.

3.1.4 *Elevii din instituțiile de învățământ artistic extrașcolar din municipiul Chișinău:*

* elevii școlilor de muzică și arte ce întrunesc următoarele criterii:
* deținători al Premiului Mare, a locului I (întâi) și locul II (doi) la festivaluri/concursuri internaționale, republicane și municipale în anul precedent de studii.
* elevii școlilor de arte plastice din municipiul Chișinău:
* deținători al Premiului Mare, a locului I (întâi), locul II (doi) și locul III (trei) la expoziții/concursuri internaționale, republicane și municipale organizate de instituții de profil de nivel internațional, precum și elevilor ce dețin expoziții personale în anul precedent de studii.

3.2. Dosarele se prezintă la DGETS, DGCPC pe suport de hârtie. Foaia de titlu a dosarului va conține:

* denumirea completă a instituției de învățământ care a înaintat dosarul pentru concurs;
* domeniul de performanță a candidatului la concurs (învățământ secundar, învățământ extrașcolar, învățământ secundar vocațional de arte sau sport).
* numele, prenumele candidatului la concurs.
* clasa în care studiază candidatul la concurs
* numele prenumele dirigintelui de clasă.

3.3. Solicitanții Premiului de merit municipal, până la data de 31 iulie, prezintă administrației instituției de învățământ următoarele documente:

* cererea pentru participare la concurs (forma liberă);
* copia actului de identitate a candidatului la concurs (certificat de naștere sau buletin de identitate);
* CV- ul;
* Diplomele de gradul I, II şi III, în original și câte o copie a lor, ce confirmă performanțele elevilor la olimpiadele și concursurile la disciplinele școlare, precum și la competițiile, turneele, campionatele etc.,
* organizate la nivel municipal, republican și internațional în anul precedent de studii.

3.4. Administrația instituției de învățământ, în temeiul hotărârii Consiliului profesoral, prezintă dosarele elevilor propuși pentru participare la Concursul pentru Premiul municipal de merit la Direcția generală educație, tineret și sport

(str. Mitropolit Dosoftei 99, biroul 14 ) și Direcției generală cultură și patrimoniul cultural (str. București, 68, biroul 605).

3.5. Dosarul prezentat la Direcția generală cultură și patrimoniul cultural va

conține următoarele documente:

* demersul instituției de învățământ, adresat Comisiei de evaluare a dosarelor, pentru participare la Concursul pentru Premiul municipal de merit;
* extrasul din procesul-verbal al ședinței Consiliului profesoral, prin care au fost consemnate candidaturile selectate pentru participare la concurs;
* extrasul din tabelul de note și nota medie pentru anul precedent de studii, al candidaților pentru concurs;
* copia actului de identitate a candidaților la concurs (certificat de naștere sau buletin de identitate);
* CV- ul candidaților la concurs;
* câte o copie, documentată cu ștampila și semnătura directorului instituției de învățământ, a diplomelor de gradul I, II şi III ce confirmă performanțele la olimpiadele și concursurile la disciplinele școlare, precum și la competițiile, turneele, campionatele etc., organizate la nivel municipal, național și internațional în anul precedent de studii;
* după caz: indicarea link-urilor, site-urilor unde ar putea fi demonstrată participarea/premierea depunătorului de dosar la diferite activități

**Capitolul IV**

**MODALITATEA DE EXAMINARE A DOSARELOR**

**Atribuțiile Comisiei de evaluare a dosarelor**

4.1. Dosarele prezentate sunt evaluate de către Comisia de evaluare a dosarelor din cadrul DGETS și a DGCPC și ulterior transmise spre validare și aprobare Comisiei de validare a rezultatelor din cadrul Consiliului municipal Chișinău.

4.2 Comisia de evaluare a dosarelor este creată prin ordinul șefului DGETS, DGCPC în număr de 7 persoane (președintele, membrii comisiei, secretar). Secretarul comisiei nu participă la procedura de votare.

4.3 Comisia de evaluare a dosarelor va examina dosarele și le va valida ca fiind eligibile pentru participare în concurs.

4.4 Membrii Comisiei de evaluare a dosarelor vor examina și evalua dosarele în conformitate cu fișa de evaluare a dosarului depus (anexa nr.1)

4.5. Decizia Comisia de evaluare a dosarelor se consemnează într-un proces verbal cu indicarea listei nominale a candidaților învingători ai concursului și a denumirii instituțiilor de învățământ ce au depus dosarele lor.

4.6. Comisia de evaluare a dosarelor are dreptul să nu admită la concurs dosarele candidaților care nu au respectat termenele specificate în Regulament.

4.7. Membrilor Comisiei de evaluare a dosarelor li se rezervă dreptul de a reduce numărul de premii în funcție de bugetul planificat pentru organizarea și desfășurarea Concursului pentru Premiul municipal de merit.

4.8. Lista nominală a învingătorilor Concursului pentru Premiul municipal de meritva fi transmisă, de către Comisia de evaluare a dosarelor, spre aprobare, Consiliului municipal Chișinău.

4.9.Dosarele elevilor învingători ai Concursului pentru Premiul municipal de meritse vor păstraîn arhiva DGETS și a DGCPC timp de 5 (cinci) ani.

4.10. Dosarele care nu vor întruni cerințele specificate în pct. 3.5. la prezentul Regulament nu vor fi examinate, fiind respinse la etapa de preselecție de către Comisia de evaluare a dosarelor.

4.11. Dosarul – câștigător se determină după punctajul obținut în rezultatul evaluării.

**Capitolul V**

**DECERNAREA PREMIULUI DE MERIT MUNICIPAL**

**și VALOAREA BURSEI**

5.1. Decizia Comisiei de evaluare a dosarelor privind decernarea Premiului municipal de merit este validă dacă au votat cel puțin 2/3 din membrii comisiei, prezenți la ședință și intră în vigoare din momentul publicării ordinului de totalizare pe pagina oficială a DGETS și a DGCPC.

5.2. Învingătorilor concursului li se acordă premiul bănesc în valoare de 3000 (trei mii lei) și diplomă de merit .

5.3. Locul desfășurării festivității de înmânare a Premiului de merit municipal îi revine în exclusivitate DGETS și DGCPC.

5.4. DGETS și DGCPC vor anunța învingătorii Concursului cu privire la data și locul desfășurării festivității de înmânare a premiului de merit municipal prin scrisoare, la adresa de e-mail a instituției de învățământ.

**Capitolul VI**

**DISPOZIȚII FINALE**

6.1. Direcția generală educație, tineret și sport va elabora ordinul de totalizare a Concursului și va publica pe rețeaua oficială a DGETS și a DGCPC.

6.2 Direcția generală educație, tineret și sport va anunța lista câștigătorilor Concursului responsabililor instituțiilor de învățământ ce au înaintat dosarele, prin scrisoare în format electronic.

6.3 În cazul apariției modificărilor aferente concursului, DGETS/DGCPC obligatoriu va anunța instituțiile participante în Concurs printr-o scrisoare oficială/mail din timp.

6.4. Rezultatele concursului sunt definitive şi nu pot fi supuse contestării.

*Larisa Arhip, 022 235177*

*Email:* [*larisa-arhip@mail.ru*](mailto:larisa-arhip@mail.ru)

*Anexa nr. 1*

FIȘA DE EVALUARE

A dosarului candidatului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Înstituția de învățământ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Clasa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Membru/ă a Comisiei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în cadrul Concursului pentru Premiul municipal de merit a elevilor din instituțiile de învățământ secundar ciclul I, II, extrașcolar, sport și din instituțiile de învățământ artistic extrașcolar, ediția 2023

**punctajul oferit de la 1-10**

|  |  |  |  |
| --- | --- | --- | --- |
| Nr. | Criteriile | Punctajul | Decizia |
|  | **locul I** obținut la diferite concursuri, olimpiade, campionate, festivaluri, turnee etc. /nr. de participări | 5 - 10 |  |
|  | **locul II** obținut la diferite concursuri, olimpiade, campionate, turnee etc./nr. de participări | 5 - 9 |  |
|  | **locul III** obținut la diverse concursuri, olimpiade, campionate, turnee etc./ nr. de participări | 5 - 8 |  |
|  | **certificate** obținute la diverse concursuri, olimpiade, campionate, turnee etc. | 3 - 6 |  |
|  | Nivelul concursului, competiției, activității – național, internațional | 10 |  |
|  | Nivelul concursului, activității, competiției – sector, municipiu | 8 |  |
|  | Nivelul concursului, activității, competiției – instituția | 5 |  |
|  | Participarea în viața asociativă a instituției (după nr. de participări, acțiuni) | 1 - 8 |  |
|  | Promovarea voluntariatului, impactul social, participarea în activități de diferit gen, importanța tematicilor abordate, colaborarea cu structuri interesate (după nr. de participări și rolul candidatului în activitate) | 1 - 10 |  |
|  | Cunoașterea limbilor străine (după nr. și nivel) | 1 - 10 |  |
|  | Cunoașterea calculatorului (aptitudini de lucru în mai multe programe, crearea soft-urilor, site-urilor etc.) | 4 - 10 |  |
|  | Nr. de participări la conferințe științifice, tematice, simpozioane, cursuri de diferit gen, obținerea granturilor, burselor, colaborări, contracte la nivel național și internațional | 1 - 10 |  |
|  | TOTAL: |  |  |

Semnătura membrului Comisiei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_